שו"ת רשב"ץ (תשב"ץ)/חלק ב/מא
שאלה מא:
עוד שאלת איש ואשה שמתו ביום א' שמוציאין את האש' תחלה מפני הנוול אם יש חלוק בין ילדה לזקנה למעוברת ומניקה:

תשובה:
ודאי שכן הוא שאשה מוציאין תחלה כדתנא באבל רבתי (פי"א) ומוכח התם שאפילו מת האיש תחלה מוציאין את האשה תחלה שאם מתה האשה תחלה לא היינו צריכין לטעם נוול דהא תניא התם (שם) עיר שמתו שני מתים מוציאין את הראשון תחלה ואח"כ מוציאין את השני.
ולענין שאלתך אם יש חלוק בין אשה לאשה הא מילתא פלוגתא דאמוראי היא בפ' ואלו מגלחין (כ"ז סע"ב) גבי הא דתנן אין מניחין את המטה ברחוב וכו' ולא של נשים לעולם מפני הכבוד דנהרדעי אמרי דדוקא של חיה וטעמייהו משום דקרובה לבית הנוול אבל של שאר נשים מניחין ור"א אמר דאפילו של שאר נשים אין מניחין דכתי' ותמת שם מרים ותקבר שם סמוך למיתה קבורה ופסקו רבוואת' ז"ל כר"א וה"ה נמי לענין הוצאה תחלה לא שנא של חיה ולא שנא של שאר נשים דכולהו קרובו' להתנוול יותר מהאנשי':